Да обичаш присмехулник (или защо да не мразим хейтърите) | Blogatstvo.com\nДа обичаш присмехулник (или защо да не мразим хейтърите) 16\n31.08.2009 във Blog 101 / Личностно израстване от Пламен Петров\nНастоящите ми размисли могат да бъдат приети и като 10 рецепти срещу хейтъри. Но само ако не сте оперирани от чувство за хумор! 😉\nИначе – най-добре е да не четете тази публикация. Нито който и да е друг мой авторски текст в този блог…\nПриемете всичко с усмивка – този текст, този блог, живота… и дори самите хейтъри. 🙂\nВдъхновението за днешната си проява на графоманство получих от една критична забележка относно съботната ни ILG презентация. Признавам си, че първоначално въпросния коментар ме ядоса. Но после си припомних мъдростта на Урсула Ле Гуин: „Само в мълчанието има слово, само в мрака – светлина!“. И реших да потърся зрънцето добро в цялата тази история. И мисля, че го открих…\nНие, хората, сме свикнали да лепим етикети на всичко и всеки. Може би такава е човешката ни природа – поне на тези от нас, които предпочитат този начин, защото другият е по-труден. По-трудният начин – но и по-достойният – е първо да прочетеш книгата (ама цялата – не само първите 5-6 страници!) и чак тогава да споделиш дали струва или не струва…\nЕдин такъв етикет, например, е „пирамида“. Но не за това ще говоря днес. Темата ми е за друг – още по-модерен – етикет: хейтър.\nИма немалко определения или дефиниции за хейтър. Според горния линк, това е „човек, който просто не може да се радва на чуждите успехи“. Тъжна история…\nИма и още по-зловещи описания на това явление. Например:\nВсяко човешко действие под слънцето има някакъв мотив и преследва някаква цел. Мотивът на хейтърите е ясен. Те са вбесени от недостатъците на чекиджийската си реалност, затова си го изкарват на другите. Но какво целят? Дори хейтърите преследват някаква цел. Подобно на вампирите, те целят да се нахранят с теб и после да те превърнат в един от тях. Омразата, с която ще им отговориш, е тяхната най-голямата награда. Те ще влизат отново и отново в местата, където са посели семената на ненавистта, тръпнещи в очакване да видят какъв плод е дала тя. И ако ти, бидейки съвсем неподготвен, вземеш, че им се вържеш на акъла, хейтърите триумфират. Продължават да те затрупват с нападки и вулгарни обиди, докато не отровят душата ти напълно и докато не те превърнат в един от тях.\nОткъс от „Нещастието да си хейтър“ в Писателският блог на Тишо\nКакто казах в самото начало, не е задължително да гледате на хейтърите чак толкова сериозно. Затова още веднъж ви приканвам да прочетете с чувство за хумор следните съвети относно явлението „хейтър“:\nИ хейтърите са хора. Истина е – всеки човек има лоши дни. От ония, за които казваме, че сме станали нагоре с… определена част от тялото. Понякога и най-добрите хора казват неща, за които по-късно съжаляват. На всекиго се случва… няма начин да не се е случвало и на вас самите. Затова – опитайте се не да лепвате поредния етикет на някого, а просто да му дадете време да осъзнае сам грешката си. Ако сте достатъчно търпеливи – този човек може да ви покаже и добрата си страна. Всеки има и такава… 🙂\nМалките дози не са опасни. Няма човек, който да не е проявявал никога някаква, поне лека, форма на омраза към нещо. Ако не точно омраза – тогава поне някоя от нейните сестри и братовчедки: неприязън, капризност, цупене, тропане с крак и претенциозност. Това също е човешко. Но борбата със собствените ни прояви на такава „човещина“ ни извисяват. Бъдете възвишени и оставете най-тежките прояви на хейтърство на професионалните психиатри! 😉\nОмразата е маска. Зад злобата и омразата много често се крие нещо друго. Това може да бъде страх (не напразно повечето хейтърски коментари са анонимни). Може да бъде и неуспешен опит да прикрием комплекса си за малоценност, завистта си, ниската си самооценка и т.н. Но може да бъде и спасителен крясък, с който несъзнателно показваме, че отчаяно се нуждаем от (повече) любов и топлина в живота си…\nНе си го слагайте прекалено присърце! Всеизвестно е, че повечето клишета са верни. Едно от най-верните е, че никой не може да ви нарани ако вие самите не му позволите! Тогава – просто не позволявайте на някой, който е в лошо настроение да развали и вашето! (Ако не за друго – помислете си колко ще се ядоса хейтъра ако разбере, че не ви е накривил шапката!) 😀\nПотърсете скрития урок! Всичко в този живот е просто един урок. Когато някой ви критикува – и вие смятате, че критиката е изключително несправедлива или направо злобна – това също е урок. Понякога (както в моя конкретен случай с „пирамидата“), човекът просто не е доразбрал нещата или има нужда от повече информация. Вместо да се ядосвате – вижте дали не можете да извлечете нещо положително от цялата история. Аз го сторих… 😉\nНикой не мрази сивите хора. Хората, които нямат собствено мнение, никога не биват критикувани заради мнението си. Тези, които нямат блог – не получават хейтърски коментари. Схващате накъде бия, нали?! 😉\nГледайте на себе си през собствените си очи! Да се поддадете на чуждия гняв означава, че чуждото мнение за вас стои по-високо от собствената ви самооценка. Никога не можете да угодите на всички! Каквото и да правите – все някой ще е недоволен от нещо и ще ви критикува. Но ако знаете, че съвестта ви е чиста, всичко друго е на второ – или по-скоро на 102-ро – място. Ако знаете, че сте прави – нека другите да пикаят газ. Това си е само за тяхна сметка…\nЦелта оправдава и несгодите. Няма кауза, идея или благородна цел, която да не е трън в очите на лошите хора. Или на глупавите… Затова понякога критиката е само доказателство, че сте на прав път. И не трябва да се отклонявате от него, защото точно това може да бъде и целта на самите хейтъри. Както се казва: „Кучетата си лаят – керванът си върви!“. 🙂\nЯжте редовно чесън! Вампирите мразят миризмата на чесън. Хейтърите пък мразят всичко. Но особено много мразят щастливите и успели хора. Вашият „чесън“ против тях е да намирате поводи за щастие и за усмивки във всяко нещо в ежедневието си. Колкото повече – толкова по-добре! Този съвет не е мой, а на един Мечо. Който никак не е Кух… 😉\nМахнете с ръка и продължете напред! Да обръщате (прекалено) внимание на проявите на хейтърство би било прекалено разточителство на нерви и време. Пазете си нервите и си ценете времето! Отдайте силите, времето и вниманието си на идеите, каузите и хората, които наистина го заслужават! Оставете мразещите да се самоизяждат – рано или късно те сами ще си докарат стомашна или „мозъчна“ язва. Но това въобще не е ваш проблем.\nА животът е толкова прекрасен! 🙂\nснимка: Eric J. Gustafson\nХейтърски манифест от Бодливата крава\nНеща, които мразя\nАз съм хейтърче, „обичам”… или що е то хейтър субкултурата?\nВашият отговор на zakonodatelya Отказ\n16 мисли относно “Да обичаш присмехулник (или защо да не мразим хейтърите)”\nМарио Пешев 31.08.2009 в 14:57\nСъжалявам, че не мога да открия един много ценен пост по темата, който разкриваше всъщност идеята на хейта. Накратко, хейтърът е човек ‘извън системата’, който оплюва неща от нея, но внася креативна нотка (разбирай конструктивно предложение). Нашите пишман-хейтъри обаче навлизат повече в ‘емо’ движението, които са емоционално-малтретирани и ‘животът ги мачка’, а това излиза далеч извън рамките на това малко и особено общество 🙂\ndimiter_mandov 31.08.2009 в 15:02\nЛеле, как си се „жлъчнал“ – кой беше този недобронамерен человек?\nИначе, ако са нарекли ILG пирамида – ми то си е. Все пак това е основата на МЛМ бизнеса – пирамидалната структура. Ама това е най-печелившото и хората се хващат именно за това. А ако на някой не му се нрави – нека си стой на работа и да се върти в кръга на омразата и финансовия затвор (ето едно истинско хейтърско мнение към евентуалния хейтър).\nПламен Петров Автор 31.08.2009 в 16:14\nДа мразиш хейтъра е…хетърство! 😉\n(а и губене на време)\nПламен Петров Автор 31.08.2009 в 16:15\nНе съм сигурен, че е бил недобронамерен. Може и да е просто неинформиран…\nА и вече няма значение. Радвам се че не преминах на Тъмната страна… 😉\nТаня 31.08.2009 в 19:42\nХубав пост, точно така е. Въпреки че вместо плювни е къде по-добре да получиш градивна критика, ако мнението на другия не съвпада с твоето. Но не всеки го умее това.\nАз съм се поддавала на хейтърски настроения, било то мои собствени, било то в отговор на чужди, и стигнах също до извода, че просто няма смисъл. Дори и да имам време за губене…\nбодливата крава 31.08.2009 в 19:49\nЗа съжаление по тези географски ширини обявяват за хейтъри хора, които казват истината в очите. Тук обичаме ориенталското ибрикчийство и мразим да наричаме нещата с истинските им имена. Направиш ли го – хейтър. Ами хейтър съм! Никога няма да пропусна да кажа на някой поплювко, че е поплювко. В това отношение Тишо с писателския блог ми е персонален любимец 🙂\nРадвам се, че сме на едни идейни позиции. 🙂\nПламен Петров Автор 31.08.2009 в 21:24\nРазбира се – градивната критика е полезна! Аз лично я предпочитам пред дежурното ласкателство, тъй като ми помага да раста и да не се задоволявам с постигнатото…\nПламен Петров Автор 31.08.2009 в 21:26\nбодливата крава :\nРадвам се, че сме на едни идейни позиции.\nИ аз. Те краставите магарета се намират… 😉\nNora 01.09.2009 в 14:54\nЗа тези, които искат да са в групата на ловърите, обратното на хейтър 😉 Вчера получих писмо от майка ми (написано на лист с химикал, изключително рядка практика напоследък) и го споделям като пожелание с всички: “ Желая ти здравословно израстване в бизнеса ти, много позитивност и търпение – както и разбиране към хората – понякога зад студените и мрачни лица на хората се крият ранени души!….в крайна сметка всеки носи своята правда и представа за нещата около нас – затова ни е нужен компромиса – но, не рискувайки себе си!“\nПламен Петров Автор 01.09.2009 в 16:11\nЕх, писмо на истински лист, написано на ръка… 🙂\nЕдна от "умните" 24.07.2010 в 13:12\nСъжалявам за анонимните коментари, които са разстроили автора.\nЕдна от "умните" 24.07.2010 в 13:14\nЧета материалите, защото са позитивни!\nSofi 26.07.2010 в 3:30\nХубав пост. Най-гадния вид хейтър са хората, които хейтват от завист, хората, които знаят, че си по-добър от тях и за това наговарят гадни думички. Пък, ако някой ме изкритикува с цел да ми помогне е друго нещо. В крайна сметка, едни хора харесват едни неща, други – други, трети – трети и т.н. Всеки си има собствено мнение и не може да бъде винен за това, че е различно. Важното е да правиш нещата както чувсваш и искаш. Всичко е въпрос на интереси.\nПламен Петров Автор 26.07.2010 в 12:17\nИма ги всякакви… Аз не винаги съм „имунизиран“ срещу кретени, но все по-малко им обръщам внимание. 🙂\nГаля 17.02.2011 в 16:46\nМного „имунизации“ и „операции“ съм направила, но явно нито едните, нито другите хващат декиш и се налагат повторно думите в кавички. Щом трябва. Вярно е, че имаме една мисъл „Интереса клати феса“. Зависи от интереса или по-скоро лъжата. Много съм против това да лъжеш, за да си на ниво. Хора разни, идеали разни. }}}\nzakonodatelya 29.08.2013 в 8:11\n„Които не са, нито побъркани, нито сърдити,са просто тъпи“.\n← iLG презентацията вчера: Гласовете ви чувам!\nLife, жизнь и…живуркане →


10 май 2017, 20:54 4949 0\nБотев Пловдив спечели с 3:1 домакинството си на Славия от 32-ия кръг от група „А“ на втората осмица на Първа лига, въпреки това „канарчетата“ останаха на второто място в групата, тъй като Верея спечели с 3:2 гостуването си на Монтана.\nБотев тотално надигра своя съперник през първите 45 минути.\nСлавия все пак стигна до почетно попадение в срещата в 68-та минута. Божидар Васев центрира в наказателното поле на Ботев, където Фернандо Виана не успя да избие топката с глава, а след това тя рикошира в главата на Радослав Апостолов и влетя във вратата на Георги Георгиев.\nДо края на срещата футболистите на Ботев контролираха срещата, но стигнаха само до няколко далечни удара на Тодор Неделев и Фернандо Виана, които не намериха целта.\nСлед този мач Ботев завърши групата с 44 точки и остава на второ място след Верея, който е с 45. Ботев ще играе срещу победителя от група „Б“ в плейофа за седмото място в първа лига. Славия ще играе срещу Локомотив Горна Оряховица в борбата за оцеляване в Първа лига.\nБотев: 22. Георги Георгиев – 26. Радослав Апостолов, 4. Виктор Генев, 5. Кристиан Димитров, 25. Крум Стоянов – 10. Серкан Юсеин, 17. Лъчезар Балтанов – 20. Омар Косоко, 7. Фелипе Бризола, 39. Антонио Вутов – 9. Фернандо Виана\nСлавия: 32. Антониос Стергиакис – 18. Данил Майков, 4. Андреа Христов, 6. Александър Бранеков, 11. Георги Пашов – 27. Емил Мартинов, 17. Стефан Велев – 14. Ивайло Димитров, 10. Янис Карабельов, 8. Божидар Васев – 7. Наско Милев


Националният център за професионално обучение в системата на Българската търговско-промишлена палата организира семинар на тема - “КАК ДА РАЗРАБОТВАМЕ УСПЕШНИ ПРОЕКТИ ПО ПРОГРАМА ФАР – Грантова схема ФАР 2002/000-624-05 Трансгранично сътрудничество “България – Гърция 2002“ .\nСеминарът е двудневен и ще се проведе на 17 и 18 август 2004 ( вторник и сряда) в сградата на БТПП, на ул. “Парчевич” 42, 3ти етаж, семинарна зала.\nПродължителност: 9:30 – 16:30\nСеминарът цели да запознае аудиторията с правилата и процедурите за кандидатстване по проекти в рамките на програма ФАР. Ще бъдат разгледани грантовите схеми по ФАР до 2006 год. и ще се обърне специално внимание на бюджетна линия 2002/000-624-05: Фонд за малки проекти по Трансгранично сътрудничество “България – Гърция 2002”, по която се публикува покана за кандидатстване. Ще бъде разяснено как да се търси необходимото съответствие с програмните цели, как правилно да се попълват формулярите и да се комплектоват необходимите документи.\n1 ден – Общи насоки за кандидатстване по проекти на Програма ФАР и особености на трансграничните проекти\n09:30-10:00 Предприсъединителни фондове на ЕС. Европейските програми – ФАР, ИСПА и САПАРД\n10:00-11:00 Грантова схема на Програма ФАР – Меморандум 2002 “Икономическо и социално сближаване”. Основни правила за кандидатстване по ФАР - Разяснения по основния формуляр за кандидатстване. Конкретни особености за кандидатстване по текущите проекти.\n11:30-13:00 Трансгранични проекти. Цели и приоритети. Подготвителен етап на проектите. Събиране на необходимата информация и дефиниране на проблема. Определяне на проектните цели и задачи.\n14:00-16:00 Грантова схема 2002/000-624-05: Фонд за малки проекти по Трансгранично сътрудничество “България – Гърция 2002 . Цели. Кой може да кандидатства. Партньорство. Допустимост на целевите групи.\n16:00-16:30 Дискусия, отговори на въпроси на аудиторията.\n2 ден – Кандидатстване по трансгранични програми\n09:30-11:00 Грантова схема 2002/000-624-05: Фонд за малки проекти по Трансгранично сътрудничество “България – Гърция 2002 . Типове проекти, по които може да се кандидатства. Допустимост на целевите групи.\n11:30-13:00 Изготвяне на проектния бюджет. Допустими разходи. Как да предвиждаме и да отчитаме проектните разходи.\n14:00-16:00 Времеви график на грантовата схема. Правилно попълване на апликационната форма. Изготвяне на логическата рамка. Комплектоване на документите и подаване на проектопредложението.\n16:00-16:30 Финална дискусия. Въпроси и отговори\nЛектор: доц.Лучия Илиева, президент на Консултантска агенция ЛИМАСОЛ, сертифициран управленски консултант (СМС) и преподавател към Централно-Европейски Университет (CEU) – Будапеща. Г-жа Илиева има Магистърска степен по маркетинг от Марсилския Университет - Франция, специализация по туризъм в SAC – Великобритания и значителен опит като консултант по програма ФАР “Развитие на културен туризъм”, GTZ-проект към Немско Посолство и Институт Отворено Общество – Европа.\nТаксата за семинара в размер на 120 лв. (с вкл. ДДС) може да бъде преведена по банков път на сметката на НЦПО 1000 388 618, банков код 200 800 23 в ОББ АД, кл. Фр.Нансен или заплатена на място в офиса на НЦПО – ул. “Парчевич” 42, сградата на БТПП, ет. 12.


Проверка на БНТ: Какви са исканията на хотелиерите по Черноморието, приютили бежанци - По света и у нас - БНТ Новини\nЧете се за: 07:45 мин.\nДания чества 50 години от възкачването на престола на кралица Маргрете\nАнкетьорски групи започнаха работа с бежанците по Черноморието\nМС реши: Настанява украинските бежанци в държавни почивни бази\nИ през тази седмица продължиха разясненията на правителството за това къде и как ще бъдат настанени бежанците от Украйна след 31 май. Това е крайният срок, след който те трябва да напуснат хотелите, тъй като програмата с 40 лв. на ден за тяхната издръжка приключва. Вицепремиерът Калина Константинова обяви старт на нова програма, която предвижда 15 лв. на ден за нощувка и 3 хранения на човек. Доколко тези пари ще стигнат обаче на хотелиерите и кой ще се включи в нея, все още не е ясно.\nКакво искат тези, които вече са приютили бежанци - вижте проверката на наш екип в Кранево.\nПо принцип на всеки е казано още в началото, че програмата, която е предвидена е до 31 този месец, на първи те трябва да напуснат хотела. Но голяма е неизвестността как точно ще се случи, кога ще се случи и къде ще бъдат извозени тези хора, казва Светослав Димитров, управител на хотел в Кранево.\nИскат да започнат работа, постоянна, искат да имат нормален начин на живот, но нещата към този момент са много сложни. Нямат никаква сигурност, няма яснота по процедурите. Те реално не знаят къде ще живеят след две седмици какво ще се случи с тях и с техните деца, казва Люцкан Малджиев, хотелиер.\nОбещаха и някаква система, която трябва да заработи и също не съм осведомен, че някой се е регистрирал в нея, дали работи това нещо. Истината е, че хората са при нас, грижим се за тях, доколкото можем. Очакваме плащане от държавата, понеже и то се забави. И чакаме развръзка, допълва Светослав Димитров.\nДоколкото разбрах има специална програма, в която украинците трябва да заявят желанието си дали ще останат след тая дата и съответно държавата, ако трябва да бъдем точни и ние, да сме наясно колко хора имат нагласата да останат, казва Даниела Пеловска, хотелиер.\nПо-голямата част ще си отидат у дома с децата при татковците, но има хора, които ще останат. Аз например ще остана още един месец, защото в моя град не е безопасно, казва Анна Неделко от Днепър.\nНа фона на цялостната икономическа ситуация в страната, това е изключително приемливо предложение за 20 евро настаняване с нощувка и изхранване. Да ви кажа честно, няма желаещи, независимо, че моите впечатления са, че при нас има хора със сериозни финансови приходи, казва Даниела Пеловска, хотелиер.\nАнна ще разчита на издръжка от съпруга си за престоя тук с 8-годишната си дъщеря.\nАз бих искала да се прибера при мъжа си, разбира се, но ако ситуацията не се подобри, ще остана. Докато съпругът ми има работа, аз мога да не работя, да се занимавам с детето. Когато парите свършат, тогава бих си потърсила работа тук, казва Анна.\nТе имат роднини, които живеят в неголемите градове, където всичко е спокойно. Но просто са избрали, стресирани от първата ситуация, освен това вие знаете какво беше в Киев в началото. Много хора имаме от Киев. Това, което виждате в момента деца да бягат, да са усмихнати, нямаше такива неща. Децата ходеха, като бледи сенки. И нашето най-голямо удовлетворение е, че все пак успяхме да върнем усмивките на тия деца, казва Даниела Пеловска, хотелиер.\nОколо 500 са местата за настаняване в държавни бази в региона, основно в детски лагери, сочат данните на областната администрация в Добрич. Но няма отговор на въпросите: Какво е тяхното състояние, има ли и други опции за преместване на бежанците? Подобна е ситуацията в национален мащаб. Затова и хората са скептични.\nТатяна Вородинцева пристига с влак у нас едва на 22 април, след двумесечно укриване в приземие от бомбардировките в Николаев. Предприема пътуване в неизвестното, за да спаси двете си момчета.\nЩе си търся работа, искам да работя. Не искам както се казва: "да вися някому на шията" пък и да се отблагодаря по този начин. А след това ще си търся жилище, естествено. Аз съм учител, но разбирам, че не мога да си намеря работа по професията, заради езиковата бариера. Съгласна съм на каква да е работа и да готвя мога, и да чистя мога, каквото и да ми предложат, ще се съглася, казва Татяна.\nОколо 80% заявяват желание да работят. Въпросът е как да уредят настаняването на децата. При мен най-разпространеното настаняване е майка с две деца. А пари за квартири нямат. Наемите се вдигат баснословно и попадаме в един омагьосан кръг, в който се въртим постоянно, допълва Светослав Димитров.\n#настаняване на бежанци #"Говори сега" #хотели #бежанци


Комитетът за оценка на риска в проследяване на лекарствената безопасност (PRAC) към ЕМА понастоящем разглежда ползите и рисковете, свързани с Есмия, поради получени съобщения за сериозни увреждания на черния дроб, включително чернодробна недостатъчност, довела до чернодробна трансплантация, съобщават от ИАЛ. Есмия се прилага за лечение на умерени до тежки симптоми на маточни фиброзни тумори (известни като миоми), които представляват неракови тумори на матката. Esmya се използва при възрастни жени (над 18 години) преди достигане на менопауза, при които се налага операция на фиброзни тумори. Като временна мярка докато се осъществява прегледът PRAC препоръчва редовна проверка на чернодробната функция при жени, които приемат Есмия за миоми на матката. Всички жени, които употребяват Есмия, трябва да провеждат чернодробни функционални изследвания поне веднъж месечно докато трае лечението. Ако тестът показва промени (повече от двукратно повишени над нормата чернодробни проби), лечението трябва да се спре и пациентът да бъде на строго наблюдение. Чернодробните проби трябва да бъдат отново проверени 2 до 4 седмици след спиране на лечението с Есмия. PRAC препоръчва също засега да не се включват нови пациенти на лечение с Есмия и да не се започва нов курс на лечение с Есмия при жени, които вече са провели един курс. Връзката между Есмия и случаите на тежки чернодробни увреждания сега се проучва. Настоящите препоръки са временни мерки за защита на здравето на пациентките, докато се направят заключенията от прегледа на Есмия, който започна през декември 2017 г., уточняват от ИАЛ.


Литературен свят » Е » Евгений Иваницки\nЕвгений Константинович Иваницки (Евгений Константинович Иваницкий) е роден през 1965 г., живее в град Фрязино, Московска област, предприемач. Стихове и афоризми публикува в различни периодични издания и интернет-сайтове. Носител на награди от литературни конкурси. Издал е три авторски книги. От 2009 г. е член на Московския клуб за афористика и участва в ежегодните му алманаси.\nАФОРИЗМИ/ превод: Валентин Димитров/ брой 98 септември 2017


Млад футболист издъхна по време на мач\nАвтор: Георги Кирилов 20:37 / 26.04.2019 Коментари (1) 883\nФутболният свят и най-вече този в Африка тъгува по 28-годишния Папи Фати. Националът на Бурунди издъхна по време на мач в Свазиленд за своя тим Меланти Чийфс. След едва 15 минути на терена Фати се свлекъл на земята и по-късно в болница беше потвърдена неговата смърт. Смята се, че той е починал вследствие на сърдечна недостатъчност.\nФутболистът беше освободен от предишния си клуб Бидвест Уитс, след като бил диагностициран със сърдечни проблеми. След като не успял да си намери клуб в Южна Африка, той се преместил в Свазиленд, където подписал шестмесечен договор. Два гола в седем мача приковали вниманието на селекционера на Бурунди, който го повикал за националния тим след тригодишно отсъствие.\nПрез март играчът е бил неизползвана резерва по време на двубоя между Бурунди и Габон (1:1). През миналата седмица Фати потвърди пред африкански медии, че през януари е бил посъветван от лекари да спре да играе футбол. Той обаче взел решение да продължи кариерата си, вярвайки, че здравословните му проблеми са отминали.\nСвазиланд има ново име - еСватини или Есватини (от преди една година).


Босия :: БЕЗ ДА ИСКА КУКЛОВОДЪТ ТЪРКУЛНА ТОПКАТА ОТ ВЪРХА ВЪРХУ ПРЕСНИЯ СНЯГ\n05.02.2013 11:08 - БЕЗ ДА ИСКА КУКЛОВОДЪТ ТЪРКУЛНА ТОПКАТА ОТ ВЪРХА ВЪРХУ ПРЕСНИЯ СНЯГ\nПрочетен: 3796 Коментари: 8\tГласове:\nЕДНО МАЛКО ДОПЪЛНЕНИЕ КАМ „БУДА”\nВ самото начало на създаването на „Ипон” активно участва полк. Васил Калугеров. Той е бивш партиен секретар на І-во РПУ преди преврата. След това го направиха зам. началник на СДВР. Това е първият чадър над „Ипон” и „Буда”.\nОбадиха ми се от няколко места, че са виждали „Буда” да се легитимира като служител на ДС преди преврата. Защита на „Буда” от Митьо Гестапото също е многозначителна.\nАнализирайте душевното състояние на „Буда” и Главния прокурор Цацаров. На тях не им остават много пътища за излизане от добиващата зловеща енергия ситуация. И с всеки час се динамизира още повече. В такива ситуации човек престава да мисли реалистично и прави грешки или блокира, което също е грашка.\nПредстоят интересни ситуации. Още повече сега една група от лично пострадали от „Буда” ще се престрашат и ще извадят нови компромати-факти и документи, а част от хората около него ще го предадат, за да спасят задниците си.\nКукловодът също не прецениха силата на удара и той излезе извън техен контрол.\nТова е „Началото на края на комедията\nТагове: Буда, митьо гестапото, васил калугеров, началото на края на комедията,\nЕГО - ЕЙ ГО НЕГО!\nОткрит е будистки храм в Руската тайга\nЗАБРАНЕНАТА АНТИГРАВИТАЦИОНА ТЕХНОЛОГИЯ\nЗЛАТЕН ПОР ЗА БНТ И ГЛАВНИЯ ПРОКУРОР\nЗА БАНКИТЕ И БИЗНЕСА\n1. zaw12929 - Случва се нещо непредвидено- гр...\nСлучва се нещо непредвидено- грешна стъпка... на будистите\n2. vdp - Ново Предложение\nПожизнен Златен Пор за: пуйко, цв.цв., пърдянков, росенчо седналиев и вся остальная сволоч, за да не се налага да ги награждаваш ежедневно.\n3. staler - борисов устно е отказал. аз пък м...\nборисов устно е отказал.аз пък мисля че е по вероятно устно да е обслужил вербуващия го офицер.все пак да не го мислиме борисов,тези дни стана ясно че хизбула ще бъде извършителя на атентата,така че честита победа за герб на предстоящите избори.\n4. tomov8 - И като е агент какво от това? Какво ...\nИ като е агент какво от това? Какво следва? Малко медийна пушилка и после пак тишина?\n5. kostadin - Четете "биволъ"\n6. apostapostoloff - Нека да ви припомня нещо:\nПреди промените от 8 милиона българи поне 4 милиона бяха доносници (разбирай "информатори") на ДС. Борисов е имал карта от ДС, разбира се, като преподавател в академията на МВР.\nОт цялата тази глупост НИЩИЧКО няма да последва. Типичната червена идиотия. Правят тъпизмите си винаги по един и същ начин. Да хвърляме кал. Не са помирисвали Макиавели, който ни учи, че дори и да докажеш, че владетелят е отрепка и изрод, от това няма да има полза. Друг е начинът, друг, ама простата червена тиква не го знае...\nВижте и другия им стереотип: на предишните избори създадоха Янето, сега по абсолютно същия гламав начин ни пробутват Куневица. Та ега отклони гласове от ГЕРБ. Бързам да ви уверя, че през следващите 5 години пак ще ви управлява Борисов! Искате ли да се обзаложим на 10 000 лева? Искате ли?\n7. penchoan - Борисов е в нокдаун. Очаквам между 3 ...\nБорисов е в нокдаун. Очаквам между 3 дни до седмица да подаде оставка. Скандалът се разраства и той вече е неприемлив за Европа. Кукловодите, които го издигнаха, сега го сринаха. Искат да спечелят време, за да подготвят новия лидер за изборите - вероятно Кунева.\n8. gocho52 - С изпърдяването за Хизбула\nбудистите опитват да отклонят вниманието ...


винаги избирайте да бъдете неженени, отколкото да сте в токсична връзка или ще съжалявате\nАко сте в нездравословна връзка , може да си помислите, че една лоша връзка е по-добра, отколкото никаква, но не бихте могли да грешите повече. Имайте сили да се измъкнете - ще бъдете много по-добре сами.\nАко не сте доволни, не оставайте.\nЗащо някога бихте искали да останете във връзка, която ви прави нещастни? Да бъдеш с някой, който просто достатъчно добър 'Не е по-добре от това да си сам. Преживяването на самотния живот ви помага да станете щастливи сами и първо трябва да го постигнете, преди да можете да бъдете щастливи с някой друг. Пуснете човека, който не ви прави щастливи, за да можете да освободите място за човека, който ще го направи.\nАко не заслужава втори шанс, не му давайте.\nПонякога това, което смятате за „приятно“, е просто да бъдете слаби. Не всеки човек заслужава втори шанс. Някои момчета трябваше да използват първия си изстрел с вас малко по-разумно. Вие заслужавате човек, който се отнася с вас още от първия ден, а не човек, който вижда с колко може да се измъкне, преди най-накрая да го изритате до бордюра. Някои момчета просто не си заслужават.\nТрябва да поставите себе си на първо място.\nЗащо не си поставяте приоритет? Това е проблемът тук - мислите, че трябва да промените кой сте, само за да бъдете с него. Мислите, че трябва да поставите неговите нужди на първо място и да жертвате своите, за да намерите щастието. Как има смисъл от това? Вие отговаряте за собствения си живот, така че отделете малко по-малко време да се тревожите за него и малко повече време да мислите за вас. Ако връзката ви е толкова нездравословна, тогава наистина трябва да останете сами.\nВие заслужавате истинска любов.\nТова е единственото нещо, което трябва да запомните, така че гледайте топката. Никога няма да намерите любов, ако не осъзнаете, че я заслужавате. Не можете да се задоволите с г-н Грешен, защото пропускате г-н Право. Защо да бъдете в нездравословна връзка, когато имате потенциал да бъдете в здрава?\nАко искате повече в живота си, не се страхувайте да го следвате.\nАко имате нужда от повече от мъжа, с когото сте, поискайте го - ако той не може да ви го даде, е време да продължите напред. Може никога да не осъзнае сам, че ви приема за даденост. Уведомете чувствата си и ако той все още не промени начина си, знайте, че ще бъдете много по-добре сами, отколкото с мъж, който не ви прави истински щастливи. В този момент е време просто да го пуснете.\nначина, по който те гледа, когато те харесва\nмомчета в бар


8 латвийски ястия, които да опитате в Рига - Хапване и пийване - Peika.bg\n05 юни 2019 Автор: Peika.bg\nНа кръстопътя между Скандинавия и Източна Европа, прибалтийската държава Латвия има много интересна кухня. Тя комбинира влиянието на съседните страни с местни съставки.\nОчаквайте обилни кнедли, пушена херинга и вкусната зеленчукова супа борш да се предлагат навсякъде в столицата Рига. Там ще откриете и все по-голям брой съвременни ресторанти, които сервират вълнуващи ястия от най-добрите готвачи. Градът е дом на най-големия хранителен пазар в Европа, който се помещава в пет бивши хангара на Цепелин. Тъй като латвийската кухня е една от основните причини за посещение на града - тук са събрани някои от най-добрите ястия!\nПредставяме ви 8 от най-вълнуващите храни, които да опитате в латвийската столица!\nКисели краставички и кисело зеле\nСигурни вече си помислихте, че в Рига ще се чувствате като у дома си. На Централен пазар на града ще намерите огромен избор не само на плодове и зеленчуци, но и на кисели краставички. От сергиите се извисяват и цели могили от кисело зеле, така че почитателите на тези храни, ще се почувстват като в рая. Тук ще откриете безкрайно много видове, приготвени с различни подправки и имащи най-разнообразни цветове и аромати.\nПудинг с ръжен хляб\nПопулярен начин за приключване на храненето в Латвия е да се похапне т. нар. пудинг с ръжен хляб. Този десерт се прави с подсладен ръжен хляб, ябълки, канела, стафиди, сливи, боровинки и бита сметана. Тъмният ръжен хляб се изсушава във фурната, след това се сиропира, което придава на пудинга гъста текстура.\nСивият град е здравословно национално ястие, което обикновено се сервира на Коледа. Латвийците вярват, че яденето на грах носи късмет и пари, така че ще го видите в менюта из цяла Рига. Може да се хапва като гарнитура или като лека закуска.\nТъмен ръжен хляб\nПо последни данни всеки латвиец консумира по около 50 кг ръжен хляб годишно. Местните традиции дори повеляват, че ако хлябът случайно падне, той трябва да се вземе веднага и да се целуне. Тъмният ръжен хляб (Rupjmaize) е плътен хляб служи като допълнение към повечето ястия. Често той е подправен с масло от билки. В ресторантите пък често се сервират пържени пръчици от ръжен хляб, които са като допълнение за барбекю.\nMакар че това не е ястие, не можете да напуснете Рига, без да вкусите от духа на Латвия. Black Balsam е ликьор, на основата на водка, приготвен с редица билки, включително пипер, джинджифил, липово цвете, малина и боровинка. Питието е изключително полезно за храносмилането. С него самата Екатерина Велика е излекувана от стомашно заболяване, когато прекарва време в Рига, а латвийците все още се радват на неговите здравословни свойства. На вкус напитката е горчиво-сладка. Точната ѝ рецепта обаче остава в строго пазена тайна.\nRasol - традиционна латвийска картофена салата\nТази богата картофена салата включва още: месо и/или риба (обикновено херинга), твърдо сварени яйца и зеленчуци. Всичко това е объркано с майонеза и заквасена сметана. Много прилича на традиционната руска салата Оливие (създадена в средата на 18-и век от главния готвач в известния ресторант „Ермитаж“ в Москва). В Рига обаче ще откриете много различни нейни вариации. Може да видите в салатата си дори нарязана ябълка, цвекло, лук и копър.\nМакар и да не са създадени в Латвия, пелмените се консумират в цяла Рига и определено си струват да ги опитате именно тук. Най-често се предлагат, пълнени с кайма, зеленчуци или сирене. Могат да са пържени или в бульон, но винаги се сервират със сметана. Отправете се към Pelmenu Sturitis, малък семеен щанд на Central Market, за цяла купа пелмени, която струва около 3 евро. Ресторантската верига Pelmeni XL сервира пелмени до 4 часа сутринта всеки петък и събота.\nСвинското месо е на особена почит в латвийското меню и Карбонадата е едно от най-популярните ястия в страната. Много прилича на шницел, тъй като месото се начуква, след това се овалва в галета и се пържи. Обикновено се сервира с гъби отгоре и със салата от картофи с копър.


С аромат на ягоди - Здравословно - Храни - Edna.bg\nЯгодите са изключително вкусни, сега им е сезонът, а освен всичко друго се оказва, че са и много полезни.\nОказва се, че консумирането на ягоди забавя стареенето и дори предпазва от рак. Това показва изследване на испански и италиански учени.\nСпоред тях ягодите помагат за увеличаването на нивата на антиоксидантите в кръвта, което предотвратява т. нар. окислителен стрес, забавя стареенето и дори намалява опасността от заболявания като рак, диабет и сърдечни болести. За целите на експеримента учените давали по половин килограм ягоди на 12 здрави доброволци в продължение на две седмици.\nТе взели техни кръвни проби на четвъртия, осмия, дванадесетия и шестнадесетия ден, както и един месец по-късно. Резултатите показали, че редовното консумиране на ягоди увеличава нивата на антиоксидантите в кръвта и предотвратява разпада (хемолизата) на червените кръвни клетки.\nИзследователи от Политехническия университет в Марке, Италия, и от университета в Гранада, Испания, смятат, че силата на ягодите се крие в съдържащите се в тях високи нива на фенолни съставки, които имат антиоксидантни свойства.\nСега учените искат да изследват дали подобно положително може да окаже влияние на яденето на по-малко количество ягоди, като например 150-200 г и кои сортове ягоди съдържат най-много антиоксиданти.\nВ момента пазарите изобилстват от ягоди. Как да си направите бърз и вкусен десерт с тези чудни малки плодове можете да видите ТУК.\nДаваме ви и още една рецепта за направата на своеобразна ягодова супа.\nЗа една порция са ви нужни:\n*300 г ягоди\n*½ изстискан лимон\n*шепа накълцана свежа мента\n*5-6 капки бял балсамов оцет\n*1 с.л. мед\n*1 с.л. заквасена сметана за сервиране\nПасирайте ягодите или, ако са достатъчно меки, ги намачкайте с вилица, така че като се консумират, да се усеща месото им. Добавете ментата, лимона и подправете с останалите продукти.\nРазбъркайте добре и сервирайте със заквасена сметана.\nВсякакви допълнителни продукти, които ви дойдат на ум, можете да ги прибавите, за да ви бъде още по-вкусно


Програма на Академия по B2B продажби - Бизнес институт\nПрограма на Академия по B2B продажби\nна провеждане Сесия\n17:00 – 20:15 Сесия 1: Търговец, консултант, бизнес партньор\nПодход за трансформация на търговските взаимоотношения в бизнес партньор- ство. Пътна карта на изграждането на взаимоотношения с клиента.\n17:00 – 20:15 Сесия 2: Бизнес модел и извеждане на прио- ритети на клиента\nКак да опишем и визуализираме бизнеса на клиента – примери и илюстрации. Mодел за анализ и оценка на бизнеса, страте- гическото позициониране на бизнеса на клиента. Извеждане на критичните и приоритетните области в бизнес модела на клиента.\n17:00 – 20:15 Сесия 3: Aнализ на мотивацията на клиента и извеждане на уникална стойност\nКарта на емпатията като инструмент и насока на мислене и практикуване на ана- лиз на мотивацията на клиента. Канава на стойността на клиента – подход за извеждане на предложението за стойност за клиента.\n17:00 – 20:15 Сесия 4: Предприемчиво и проактивно търговско мислене\nНачин на мислене, нагласи и разбирания на успешните предприемчиви и проактивни търговци. Kак разсъждават, как разпознават добрите възможности и какъв е подходът, който им е помогнал да ги превърнат в успешни проекти? Генериране и оценка на идеи за нови продажби.\n17:00 – 20:15 Сесия 5: Финанси за търговски консултанти\nИзползвани финансови термини и логика – приложими в търговската практика (признаване на приходи, парични потоци, gross margin, EBITDA). Анализ и оценка на възвръщаемостта на търговска кампания. Оценка на ефективността на търговска- та функция. Специфични KPIs в търговската практика.\n10:00 – 13:15 Сесия 6: Изготвяне и представяне на бизнес казус\nБизнес причини и обосновка за въвеждане на решение при клиента. Как да влезем в дневния ред на клиента с подходящата аргументация? Как да представим ефекта върху работата на организацията? Измерители на ползите и резултатите. Финансова обосновка.\n17:00 – 20:15 Сесия 7: Планиране и прогнозиране на продажбите\nПланиране на продажбите – стъпка по стъпка. Какво може да предвидим и какво можем да допуснем? Необходима информация за прогнозирането. Балансиране и преценка на прогнозите. Управление на сбъдването на прогнозите.\n17:00 – 20:15 Сесия 8: Управление отношенията с ключови клиенти\nКакви взаимоотношения е необходимо да развием и на какви нива в организацията на клиента? Как да спечелим и развием лоялност? Оценка на риска. Проблемни области, действия и начини на тяхното преодоляване. Измерване и оценка на успеха.


“България за мен е като жена, която съм заобикнал от дете” : Блогът на Златко Ангелов\nПубликувано от ZA on четвъртък, септември 13, 2012 · Коментирай\n(интервю на Лили Спасова, публикувано на 29 август 2012 на сайта РОДИНА на Държавната агенция за българите в чужбина (ДАБЧ) и на личния блог на Лили)\nЗапознах се със писателя Златко Ангелов на представянето на книгата му „Еротични спомени“. Представянето мина твърде добре, галерия „Снежана“ беше пълна с хора. Всеки любопитен, провокиран и пълен с очаквания. Публиката бе разнородна. Бях очарована от този писател със спортна фигура, излъчващ самоувереност и огромен чар. Усмихваше се и нямаше страх от въпроси от страна публиката. Представянето на книгата бе направено от Михаил Неделчев, който определи разказите като новели напоени с фино слово, новели, в които живота и смъртта се срещат. Златко Ангелов е сладкодумен разказвач. Роден е във Варна през 1946 г. Завършва медицина, след което става преподавател по анатомия във Висшия медицински институт във Варна, а от 1983 г. работи като участъков лекар в София. По-късно е журналист, сътрудничи на западни издания, работи с турското малцинство в България и пространно се занимава и пише по проблемите на СПИН. През 1992 г. Ангелов се премества да живее в Канада, където работи и завършва магистратура по медицинска социология. От 1999 живее и работи в САЩ. Автор е на мемоарната книга на английски „Комунизмът и угризенията на един по неволя виновник“ (Texas А&M University Press, College Station 2002; българско издание – София, септ., 2002) и на сборника с разкази и новели „Еротични спомени“ (София, Сиела 2012). Това е първият му белетристичен сборник, събрал пет новели: пет имигрантски истории, написани през 2009-2011 година в Айова. Понастоящем е писател и редактор към Международната писателска програма към Университета на щата Айова.\nЗ.А. – В обикновеното положение на всяко бебе в майка му: с главата напред! Но родилни мъки няма. Най-важно е зачатието – когато ми хареса някоя идея за сюжет, я нося определено време в себе си, за да почувствам, че може да бъде интересна и да има драматичен завършек. В един момент ми хрумва заглавието и малко след това се появява и началната фраза. Оттам нататък пиша системно, поред, всеки ден, като се старая написаното да бъде окончателно. Всеки следващ ден чета написаното до момента, поправям думи и фрази и продължавам. За романа, който пиша сега, си направих подробен план преди да започна, но той търпи изменения в хода на работата.\nЗ.А.- Коя тема е табу? За мен такива няма. Никоя човешка проява не трябва да бъде табу. Ако българският читател отъждествява еротиката с порнографията, това си е негов проблем – не мой. Еротиката е задължителен елемент на любовта, наглед най-привлекателния, но всъщност най-безотговорния. Мен ме интересува човешката отговорност, която забравяме, когато се поддаваме на сексуалните си щения.\nЗ.А.- Нищо не ме плаши, освен онзи момент – той вероятно се задава някъде на хоризонта – в който паметта или телесната ми енергия, засега неизчерпаема, може да ми изневери. Сравненията с други писатели, колкото и да изглеждат ласкателни, са предизвикателство за читателите ми, не за мен. Аз мога да пиша само като себе си, а как изглежда на другите е резултат на техните вкусове, въображение и култура.\nКатегория Литературен преглед · Tags България, емигранти, любов


Ники от Пловдив пребори левкемията и се срещна ...\nЕдна история за добрината, силния дух и жаждата за живот\n20.09.2019 21:00 7006 2\nБолно от тежка форма на левкемия момче от Пловдив получи шанс за живот. Две години след трансплантацията на стволови клетки се случва неговата среща с донора на биологичния материал.\nНоам от Йерусалим и Ники от Пловдив - и двамата на по 26 години и като че ли това е единственото общо между тях. Чудите се какво може да свърже тези две на пръв поглед обикбовени млади момчета? Едва ли подозирате, но много от вас имат принос точно тази снимка да бъде днес реалност.\nНоам е роден в Израел в семейство със 7 деца, от което… 3 двойки близнаци. Така той има 5 братя и една сестра близначка. Но това далеч не е най-интересното за него. Когато Ноам отива в казармата, на 18-годишна възраст, дарява кръв по стандартната процедура и е попитан дали иска да го вкарат в световната донорска банка за стволови клетки, а той даже и не се замисля, отговаря положително.\nСлед 4 години от донорската банка се свързват с него и му казват, че има човек, който се нуждае от животоспасяваща трансплантация, а Ноам е единственият, който е съвместим. Съгласява се, без да се замисли.\nТова до Ноам е Ники, роден е в Пловдив, единствено дете в семейството. Когато е на 22 години му поставят тежката диагноза левкемия, след което започва неговата трудна битка с болестта. Ходене ходене по мъките и лечение, за което са нужни €250 000 – трансплантация на стволови клетки в Германия. А донор?\nС помощта на хиляди добри българи и силната вяра и всеотдайнист на хората, необходимата сума е събрана, донорът е открит – Ноам…\nЕдин от основните двигатели на кампанията е Зорница Танева от Пловдив. Амбциозната млада тама организира мащабна кампания в помощ на Ники. Свързва се и с журналиста Илиян Велков, като подготвят репортаж с призив. На зова за помощ откликват стотици българи.\nДнес Ники вече живее пълноценен живот и се радва на всеки един миг от него. Може би вече се досетихте какво ги свързва?\nДа, Ноам е момчето от Йерусалим, което съвсем случайно е станало донор на нашия Ники от Пловдив. Сега във вените на Ники тече ДНК-то на Ноам, на едно обикновено израелско момче, което има 5 братя и една сестра, работи на 2 места и учи за медицински работник. Но той спаси живот, животът на Ники.\nДве години след трансплантацията (толкова е необходимо да се пазят в тайна донорът и реципиентът), Ники се свързва с Ноам, защото иска да разбере кой е човекът, който му е спасил живота. Отива в Израел, за да се запознаят, а днес Ноам е в Пловдив, на гости на новият си кръвен брат от България.\nНастоява, че не е направил нищо особено, просто е дарил кръв, не се смята за специален, но в очите на Ники, родителите му и близките му той е героят – техният герой, нашият герой. А двамата - Ноам от Израел и Ники от България са нашите герои.\nРазказът на Николай Попов и Ноам Глик - вижте във видеото на TrafficNews.bg\n"В момента се чувствам доста добре, мога да кажа смело, че вече водя пълноценен начин на живот", споделя Николай Попов.\nЗа тежката диагноза Ники и семейството му разбират в края на 2015 година. Всички близки, приятели от Пловдив и медии бързо се организират в кампания за набирането на необходимите 250 хиляди евро. За щастие сумата е събрана и Ники заминава за трансплантация на костен мозък в Германия.\n"Това беше буквално животоспасяваща операция, без която аз нямаше как да продължа живота си тъй като повечето ми клетки бяха бластни, това беше единствения шанс", допълва Ники.\nВълнуваща е била срещата между Николай и неговия донор от Израел.\n"Когато се видяхме за първи път и разбрах, че човекът пред мен е жив, заради моите стволови клетки тогава осъзнах - аз съм направил нещо наистина голямо. И когато видях всички тези хора, които ми благодарят и обясняват "ти си в сърцето ми, ти наистина си много добър човек, ти си щедър и подобни неща... осъзнаваш колко голямо нещо си направил. За мен е нищо работа, но за Ники е целият свят", споделя Ноам Глик.\n"Всеки един от нас трябва да се замисли за тези малки неща, да отделяме време на близките си, да бъдем добри един към друг, да бъдем състрадателни - това всъщност ни прави хора. Процедулата по даряване на костен мозък не е сложна, но може да спаси човешки живот", казва Николай от Пловдив.\nВ България има само 2000 души в регистъра на потенциални донори на стволови клетки. А реално всеки един от нас може да бъде Ноам в живота на някой друг. Информация за това как може да стнете донор на стволови клетки и колко безболезнено и бързо става това, може да намерите на https://timeheroes.org/bg/limfom/donori-stvolovi-kletki\nВсяка година, стотици възрастни и деца се нуждаят от трансплатация на стволови клетки – процедура, която може да бъде единственият им шанс за оцеляване. Включи се и ти! Подай ръка, помогни!\nстрахотни 10:11, 21.09.2019\nБраво на всички, които помогнаха! Браво на Ники за издръжливостта! Бъдете здрави!\nКючука 21:09, 20.09.2019\nИскаме нов кмет млад и желаещ да работи. Роден и живеещ в квартала - това е жизнено важно защото той ще милее за квартала, а обратно него ще го познават много хора още от раждането. Инчев беше страхотен провал - само собственото си джобче\n08.08.2020 00:15 Защо не ви се прави секс: Ето 8 причини 778\n08.08.2020 00:08 Сити довърши Реал, Ювентус също аут от Шампионската лига 205\n07.08.2020 23:15 Този зеленчук намалява драстично риска от рак и пречиства кръвта 401\n04.08.2020 18:11 Топ моделът Дария Кирилюк жестоко пребита от охрана в турски бийч бар 318683\n05.08.2020 12:51 Гери-Никол блесна в рокля за 7 стотака на партито за рождения си ден 136614\n05.08.2020 23:45 5 ястия от 80-те, които мнозина днес не биха посмели да опитат 83128\n06.08.2020 22:00 Собственик на фирма за дограма е спипаният с кока в Пловдив 76613\n03.08.2020 21:00 Стари дългове, нови търгове: Палатът на пловдивски бизнесмен се продава за над половин милион 56630\n06.08.2020 14:09 Напусна ни легендарна пловдивска атлетка 49336


БЪЛГАРСКИ КАРПУЗИ БОРЯТ ТУРСКИТЕ НА ПАЗАРА, КАУНЪТ ИЗДИША\nНачало Новини БЪЛГАРСКИ КАРПУЗИ БОРЯТ ТУРСКИТЕ НА ПАЗАРА, КАУНЪТ ИЗДИША\nБългарските карпузи борят турските по цени и количества в разгара на лятото. Родният каун обаче издиша по тези показатели. На Бабин пазар в Димитровград изобилие от дини, предимно от районите на Любимец, Харманли и Свиленград, залива сергиите. Те категорично заменят турските, доминирали само седмица по-рано.\nКилограмът върви по 70 ст. Предлагат се цели и на резени. Цената ще падне още – до 50 ст., но по-надолу, едва ли, прогнозират търговци.\nТази година реколтата е добра. Карпузи има много. Миналата беше зле, заради дъждовете. Предлагаме сортовете „Кримстар“, „Кримсон“ и „Романза“, коментира производителят от Димитровград Радослав Петров, чийто плодове идват от Свиленградските бостани.\nПо-различно е с пъпешите. Гръцките към момента, сорт „Магдемон“, са най-добри. Килограм от тях върви от 1,3 до 1,6 лева. Българските, все още са над тази цена.\nПървата реколта от български пъпеши не е много добра. Бързо омекват и не са толкова вкусни. По-късно през месеца и нашите ще бъдат такива, каквито ги познаваме, ще им падне и цената заяви Елена Бангиева. Тя също предлага българска реколта – от харманлийското село Бисер.\nКупуването на сочните плодове в началото на юли е средна хубост, споделиха други търговци и производители на пазара. Но, със сигурност, очакват търсенето да се увеличава…\nПредишна статияСОНДАЖ: 73% ОТ УЧИТЕЛИТЕ ИСКАТ НОВА СТРУКТУРА НА ОБРАЗОВАНИЕТО\nСледваща статияВ СЕЗОНА НА ПОЖАРИТЕ: 38 ПРОИЗШЕСТВИЯ, ЗА ТРИ ДНИ, В РЕГИОНА


SKI.BG > СКИ в България > Зографски отпадна след първия скок в Япония\n19 Януари 2013 - 11:49\nСКИ СКОК. Владимир Зографски не успя да се класира за втората част на състезанието от световната купа по ски-скокове в Сапоро, Япония, след като постави 42-и резултат и пропусна квалификационните места. Чехът Ян Матура пък спечели първа победа в кариерата си в отсъствието на повечето големи скачачи. Зографски скочи на 109.5 метра от 134-метровата шанца, с което заслужи едва 76.2 точки за генералното класиране.\nТой изостана на три точки от позициите за квалификация, но и на 42 от победителя в първия скок Ян Матура. Чехът записа 132 метра и заслужи 128.7 точки, а по-късно увеличи с три метра своя скок и завърши на първо място със сбор от 249.5 точки. Матура, който навършва 33 години след десет дни, спечели първи подиум в своята кариера, а неговият дебют беше през 2002 година.\nНорвежецът Том Хилде се задоволи с второ място в Сапоро, въпреки че направи най-дългия скок за деня със 139 метра. Той завърши надпреварата с 248.8 точки и изпревари с 4.4 пункта словенеца Роберт Кранец. Австриецът Грегор Шлиренцауер остана на първо място в генералното класиране за световната купа с актив от 855 точки, но той беше сред няколкото големи имена, които не присъстват на скоковете в Япония. Състезанията ще продължат и в неделя.\n• Кметът на Банско ще присъства на СК по ски скок в Закопане – 11 Януари 2013 - 09:18\n© 2002-2019, SKI.BG > www.ski.bg > www.skibg.com > SKI.BG > СКИ в България > Зографски отпадна след първия скок в Япония > СКИ Порталът! All rights reserved. Всички права запазени. Terms & Conditions - Условия за ползване. Powered by [xt]. нагоре


Как да направим Хороскоп- Рождена карта -Нели Колева-ПЛАНИРАНЕ НА СЪБИТИЯ-Нумерология, Астрология\n• 38. Относно отличен Избор. Благодатен период- зачеване на дете. Благоприятни /щастливи/ дати. Относно Избора, датата за раждане на дете /планирано/ секцио. Планово раждане. При създаване на потомство, необходими ДАННИ /ЛИЧНИ/: рождените дати /ДАТАТА НА РАЖДАНЕ/, и на двамата родители. Ако имате предпочитани дати, е желателно да ги дадете.


Пуснато на: Съб Фев 17, 2007 7:27 am Заглавие:\nМомичета, идеята е чудесна, но има много неща за обмисляне. Не става така, един да каже хоп и хайде.\nтрябва да се обмисли много добре текст за петиция (примерно тук http://www.bgpetition.com/new-petition.html ), която да се разпространи в и-нет пространството, да се съберат възможно най-много подписи. трябва да се помисли за медиини изяви и т.н.\nТрябва да се събере информация, къде и как стоят нещата.\nДа се прегледат дошегашните закони и исканията ни да бъдат формулирани перфектно. Определено ни трябва някоя мама с правни познания.\neyoore, този тип мляко се отпуска от НЗОК, защо не се възпозлваш?\nПуснато на: Съб Фев 17, 2007 9:26 am Заглавие:\nНай-голямата подигравка за мен е,че за близнаци се взима само едно майчинство.Ама какво да кажа?Такива думи напират в мен за онези пра--та в парламента,че по-добре да спра да пиша.\nПуснато на: Съб Фев 17, 2007 9:28 am Заглавие:\nДобре де, не се оплаквайте, кой от какво е недоволен, а формулирайте исканията си.\nПуснато на: Съб Фев 17, 2007 10:28 am Заглавие:\nи от мен подкрепа, хайде поне за новите майки го направиха 90% от заплатата ама ние, какво да направим че сме родили децата си порано тези пари 160лв. ги харча точно за 3пак памперси, 2пак ам, мокри кърпи и си плащам осигуровката за следващият път и ко като погледнеш нищо друго не можеш да направиш\nПуснато на: Съб Фев 17, 2007 10:36 am Заглавие:\nAз също ви подкрепям!Много бях възмутена от това,че на Коледа за всички имаше по нещо,а за майките нито стотинка.А това за близнаците е голяма подигравка.Тези хора акъл имат ли?!?\nПуснато на: Съб Фев 17, 2007 10:41 am Заглавие:\nАз съм тотално разочарована от "социалната" политика, просто нямам думи...Явно трябва да лъжеш държавата, за да ти даде някакви мизерни "жълти стотинки"...Аз нямам 6 месечен осигурителен стаж, работила съм на граждански договор, както и да е от НОИ нищо нямам да вземам, но се оказва че и от Социално подпомагане не мога да взема колкото една циганка, защото съм направила "грешката" да сключа брак с чужд гражданин-мдаа,така ми отговориха направо, "Такава е политиката..", има хора които с измама си вземат някой лев, но явно това е начина!Та сега отникъде-НИЩО, и повярвайте ми чувствам се унизена...Добре че е таткото с по-прилични доходи...Някакви 200 лв. за живородено имам да взимам, стига ми толкова!\nПуснато на: Съб Фев 17, 2007 12:05 pm Заглавие:\nevdokiya_bayrami , много е несправедливо...\nАз съм ЗА петиция и протест.\nПуснато на: Съб Фев 17, 2007 12:38 pm Заглавие:\nАко сте гледали вчера "Часът на Милен Цветков" за човека на когото са спрели токът, а гледат 10 месечно бебе...та той така каза "..по-добре е да се представяш и да бъдеш циганин в България...", а парадокса е че в Пловдив мисля че каза, в циганските квартали никой е плаща ток (но и енергото не ги изключва ) и циганите протестират срещу високите цени на тока и невъзможността да го плащат-съответно тях има кой да ги защити Евророма и куп организации, докато ние данъкоплатците и редовните граждани няма кой да застане зад нас...\nНесправедливо е, и аз заставам зад вашата идея и се надявам да променим нещо...макар че съм голям песимист в това отношение, виждайки как политиците се гаврят и подиграват с нас, дори открито по телевизията...\nПуснато на: Съб Фев 17, 2007 12:55 pm Заглавие:\nAaaa,то за ц.....те винаги всичко може,ама все не им стига.Не мога да разбера защо толкова си ги къткат управниците.Този човек вчера в "Часът на М.Цветков" щом е стигнал до там,че да иска да е ром,значи много сме го закъсали.Ами то ако продължава така,ще ни накарат да ходим ние да им плащаме тока и всичко останало.То за тях винаги помощи,все се правят компромиси.Ама хайде стига,че много се ядосах.\nПуснато на: Съб Фев 17, 2007 1:04 pm Заглавие:\nАни,ние отдавна плащаме на циганите тока.....\nДа не говорим за така наречените "помощи",които вземат......\nВсичко излиза от нашия джоб!!!Дундуркаме ги,като бебета.\nУправниците и не хаят,важното е да се нагушат.Ох,пак се ядосах....\nПуснато на: Съб Фев 17, 2007 1:11 pm Заглавие:\nКогато гледах протеста на бакшишите си казах, че трябва да протестират майките с деца. Да излезнем с количките пред онези тъ...нари в парламента. Крайно време е някой да обърне внимание на проблемите ни и да помисли за Бъдещето на тази държава- а именно децата! Така, че момичета заставам зад Вас и Ви подкрепям!\nПуснато на: Съб Фев 17, 2007 1:12 pm Заглавие:\nintense ще помоля свекърва ми-тя е юрист и мисля,че няма да откаже да ни помогне.Съгласни ли сте?\nПуснато на: Съб Фев 17, 2007 1:14 pm Заглавие:\nНека всеки помогне с каквото може .\nАз съм с вас и ще попитам когото трябва,но в интерес на истината съм песимист.\nПуснато на: Съб Фев 17, 2007 1:17 pm Заглавие:\nНо не занимавай жената преди да се определят искания, които са реални.\nКато гледам никой не е казал, каква промяна иска в закона, така, че не бързай.


Адвокатът на близките на Милен Цветков: Няма данни Кристиан да е бил невменяем - 24chasa.bg\n09.07.2020 09:45; 24 часа онлайн\nМенко Менков Кадър: Нова тв\n„Заявените неколкократно твърдения на защитата на обвиняемия е, че той е готов да съдейства на разследването, се оказват някаква шега. Поведението му до този момент е коренно противоположно на заявеното. Искам да отбележа, че отказът му да участва в определени следствени действия - в експертизи, да дава сравнителни материали и други подобни неща е негово право. Той може да откаже да съдейства и да не говори до края на процеса”. Това заяви пред Нова тв адвокатът на семейството на Милен Цветков Менко Менков.\nЗащитникът коментира дали е станало ясно защо Николов не е спрял на светофара, на който се случи фаталният инцидент. „От досегашните данни по делото има информация, че непосредствено преди светофара той се е движил с определена скорост. Малко преди това, наближавайки светофара и автомобила, в който е бил Милен Цветков, скоростта се увеличава макар и малко. Няма действия от страна на обвиняемия да е предприел спиране”, допълни Менков.\nАдвокатът каза още, че пробите на обвиняемия са потвърдили наличието на четири наркотични вещества. „Доказано е, че употребата на три от наркотичните вещества се е случила в рамките на 24 часа преди случилото се”, разясни защитника.\nКъм момента на извършване на деянието няма данни Кристиан Николов да е бил невменяем. „Може би една от предпоставките или предположенията той да откаже да участва в съдебно-психиатричната и психологична експертиза е тази. Тя обаче може да бъде изготвена и без той да дава изявления пред вещите лица”, смята Менков.\nКристиан, обвинен, че уби Милен Цветков, увъртал, за да не го изследват психиатри (Обзор) Обвиненият за убийството на Милен Цветков отказал преглед от психолог и психиатър Убиецът на Милен Цветков иска да го пуснат от ареста


▷ Почивки и екскурзии в Турция 2020 на топ цени — Voyage Ltd\nПочивки и екскурзии в Турция на супер цени 2020\nЕГЕЙСКА ТУРЦИЯ - приказка на античността!7 нощувкиСофия – Чанаккале - Айвалък – Бергама – Пергамон – Асклепион - Кушадасъ – Приен – Милет – Дидим – Бодрум – Кушадасъ – Хиераполис – Памуккале - Ефес - Троя – Чанаккале – Одрин - СофияЦената е за 7 нощувки с Автобус (зависи от хотела и датата) от765.00лв.\nРанни записвания Лара - Лято 2020 Собствен транспорт1 нощувкиЦената е за 1 нощувки с Без транспорт (зависи от хотела и датата) от€40.00\nи още 93 други\nЕдно от най-големите предимства, което кара стотици хиляди българи всяка година да предпочетат да отидат на екскурзия в Турция без съмнение е хубавото време. Докато при нас туристическият сезон се ограничава в рамките на няколко месеца, в югоизточната ни съседка положението е малко по-различно.\nВ по-южни курорти, каквито са популярните Мармарис и Анталия, можете да се възползвате от слънцето и топлото море от април до ноември, което възлиза на около 7 - 8 месеца и е абсолютно несравнимо с алтернативата от юни до септември по нашето крайбрежие.\nНещо повече - дори през пролетта и есента времето може да бъде по-приятно на фона на нетърпимите жеги и жаркото слънце в разгара на лятото. Това прави Турция неизменно един от водещите избори на всеки един български турист, който иска да прекара ваканцията си в чужбина.\nПрекрасните плажове на Турция напълно разбиват на пух и прах митовете, че хубаво за почивка крайбрежие има само у нас. Който е посещавал Бодрум, Кушадасъ или Олудениз, определено знае за какво става дума, тъй като плажове като този в Олудениз са от световна величина.\nТова, което кара българските туристи да предпочетат да отидат на екскурзия в Турция обаче далеч не се изчерпва с времето и живописно крайбрежие. Страната е светове кулинарен център, а местната кухня се счита за една от най-вкусните в целия свят.\nГрадовете на страната са сред най-живописите в света. Едва ли има нужда да се споменава Истанбул, който е най-големият град в Европа и по брой на големи инфраструктурни проекти с него могат да се мерят единствено най-големите и динамично развиващи се градове в Китай.\nПъзелът се допълва от градове като Анталия, Бодрум, Мармарис и Кушадасъ, всеки от които привлича голям брой туристи с комбинацията от природни и антропогенни фактори, която е така характерна за Турция.\nСтраната може да се похвали и с удивително по рода си историческо богатство от различни периоди от време. На нейната територия са процъфтявали различни по рода си култури, всяка от които е оставила своя силен отпечатък върху нейния облик.\nСтари църкви, катедрали, джамии, замъци и руини на древни градове могат да ви помогнат да се докоснете до миналото стотици и дори хиляди години назад. Паметници като древният град Ефес са със световно значение и са нещо, което трудно може да се открие на друго място.\nКогато добавим и малкото разстояние от България, което може да бъде прекосено с кола или автобус само в рамките на няколко часа, вече става ясно защо Турция е топ дестинация за българските туристи.\nНесъмнено когато говорим за цените на почивките зад граница, екскурзиите в Турция се открояват със своята изключителна достъпност. Те често се оказват единствената възможност за джоба на хората с по-ограничени финансови възможности.\nЦените понякога са доста по-ниски дори от тези, които бихте похарчили за почивка на родното Черноморие. В същото време хората получават толкова, ако не и повече, в сравнение с всяка друга популярна туристическа дестинация.\nПредимствата са много и варират от времето, преминават през забележителностите, през доброто посрещане и качественото обслужване и стигат до изключителното качество на храната.\nСред причините за ниските цени на екскурзиите в Турция до голяма степен играе роля географската близост до България, но не само. Голяма роля оказва и това, че самите цени на стоките и услугите в Турция са ниски, дори повече, отколкото в България.\nТърсенето на почивки в Турция постоянно нараства, като всяка изминала година достига нови и нови върхове. От една страна все повече българи могат да си позволят да пътуват, а от друга страна се достига до момент, в който вече хората са на ясно както могат да открият там.\nА това, което Турция предлага изобщо не е малко. Тенденцията сочи, че все повече български потребители за първи път откриват изключителния потенциал на югоизточната ни съседка. В последствие, тези, които един път са били там, най-често искат да отидат отново.\nИнтересът към Турция не е изненадващ, особено предвид това, че страната е истински богата на различни възможности за развлечение, без значение от това какъв точно е вкуса ви и какви са нуждите ви, като съчетанието между културно исторически и природни забележителности определено е нещо, което играе голяма роля.\nОт една страна е морето, което е просто възхитително. То е топло и спокойно, а бреговата линия е нарязана от многобройни малки и големи полуострови, образуващи безбройни малки и големи заливи.\nОт друга страна са големите турски градове и привлекателни курортни центрове, които привличат с инфраструктурните си проекти и многобройни заблежителности от всякакъв характер. Сред най-отличителните туристически центрове са Истанбул, Мармарис, Анталия, Бодрум, Фетие и други.\nВажни са и многобройните исторически паметници, които имат раззнообразен произход. Много от тях са римски или гръцки и датират от преди хиляди години. Други пък са създадени през по-късни периоди от историята на Турция, като могат да имат религиозен или нерелигиозен характер.\nТова, което прави Турция толкова интересна е в голяма степен мултикултурализма, който е базиран на големия приток на хора и от изток, и от запад. Те всички оставят своя отпечатък върху лицето на тази красива страна.\nБогатото разнообразие от почивки в Турция се дължи основно на именно това разнообразие, тъй кат всяка една е базирана на различни краища на страната и се набляга на коренно различни атракции и развлечения за туристите.\nПочивки в Турция - точно това, от което се нуждае по-голямата част от българските потребители. Югоизточната ни съседка съчетава куп различни качества, което я прави изключително желана и предпочитана туристическа дестинация.\nСтраната е популярна сред българските туристи първо заради прекрасния си климат. Тя се намира географски доста на юг от България, което предопределя много по-голямата продължителност на летния туристически сезон.\nНа практика много от турските плажове посрещат първите си посетители още в началото на април, което прави страната едно от местата с най-благоприятен климат в близост до България. Сезонът продължава приблизително до към ноември в най-южните части на страната.\nДруга причина за търсенето на почивки в Турция е ниската цена, която за българите често се оказва определяща. Масово мнение е, че хората могат да си позволят много по-дълга почивка с много повече включени екстри ако се насочат към границите на Турция.\nОбикновено друг много важен факор е и географското местоположение. Страната се намира в изключителна близост до България, така че можете да прекарате много повече време в реално ползване на дните си за почивка, а не да губите малкото си свободно време в пътуване.


Мозайка - Автомобил - Творчески комплект - store.bg\nИграчки Креативни играчки Мозайки Мозайка - Автомобил - Творчески комплект\nКаталожен номер 23805\nТворческият комплект "Автомобил" от "Folia Bringmann" е чудесен подарък за вашето дете. Забавлението с него ще помогне на малчугана да развие творческото и логическото си мислене. Той съдържа картонен шаблон с размери 15 x 24 cm и няколко листа със самозалепващи се кубчета от EVA пяна в различни цветове. Шаблонът е оцветен предварително, за да ориентира децата за цвета, който да използват. А след като завърши своите картини, те ще се превърнат в чудесна украса за детската стая.\nЗа да оцениш творческия комплект "Мозайка - Автомобил", избери цифрата отговаряща на твоята оценка по десетобалната система:\nИзползваните в представянето на играчка "Мозайка - Автомобил - Творчески комплект" текстови, графични и други материали са собственост на носителите на авторските им права.


ДИТ ЕВРИКА БИЙЧ КЛУБ ХОТЕЛ | Оферти и Цени за ДИТ ЕВРИКА БИЙЧ КЛУБ ХОТЕЛ Слънчев бряг, Снимки, Описание и Карта\nДИТ ЕВРИКА БИЙЧ КЛУБ ХОТЕЛ - Слънчев бряг\nОбща информация за ДИТ ЕВРИКА БИЙЧ КЛУБ ХОТЕЛ, Слънчев бряг\nЕврика бийч ще Ви очарова с модерния си стил и разположението си на първа линия. Хотелът е подходящ както за семейна, така и за романтична почивка. Разполага със собствен аквапарк за деца и възрастни и релакс басейн, от който се открива панорамна гледка към брега. Шест пъти седмично се провежда спортна и развлекателна анимация за малки и големи. Един основен ресторант, четири тематични ресторанта и 5 бара ще допринесат за комфорта по време на Вашата почивка. Своите вечери бихте могли да разнообразите с някои от предложенията на хотела – караоке, дискотека, танци с жива музика.\n- Аквапарк "Аква Парадайз"- Несебър- 4км\nХотел Еврика бийч предлага на своите гости настаняване в 461 двойни стаи,15 апартамента, 48 фамилни стаи, 91 студия и 18 единични стаи. Оборудвани са с телевизор с кабелна телевизия, телефон, сешоар, климатик, баня с душ или вана и мини хладилник.\nОсновният ресторант ще Ви предложи както традиционни български ястия, така и такива от европейската кухня. Менюто на основния ресторант включва и тематични вечери – българска, средиземноморска и балканска.\nНа разположение на гостите на хотел Еврика бийч са:\n- ресторант " Булгаре"- традиционна българска кухня\n- ресторант “Бела Вита”- италианска кухня\n- рейни бар\n- бар Салон\nЗа спортните натури има фитнес, сауна и мултифункционална площадка с игрища за футбол и тенис на корт.\nГостите на Еврика бийч ползват основен басейн с детска секция, релакс басейн, разположен пред самия хотел и джакузи.\nЩе можете да се включите в организираните занимания и игри като дартс, плажен и воден волейбол, тенис на маса и аква - аеробика.\nДамите ще могат да освежат лятната си визия или да се насладат на отпускащ масаж в салона за красота.\nАквапарк, мини клуб, детска площадка и басейн за деца очакват най-малките, но най-важни гости на Еврика бийч.


В Airbnb координаторът по подбор на персонал е най-добрият приятел на кандидата | 2019-2020\nАебрек, БългарияЧовешки ресурсиНабиранеСиликоновата долинаTech\nАко интервюто за работа е като намирането на нов дом, Координаторът по наемане на персонал е екскурзовод, интериорен дизайнер и подкрепящ приятел, който вземете със себе си във всяка отворена къща.\nНабирането на координатори, често наричани RC, се справят с повечето графики и комуникация, които правят нашите интервюта. Ние сме първата точка за контакт, когато кандидат пристигне на място за деня си на интервюта и също така съобщаваме всичко логично, което е необходимо за кандидата. Но най-важното е, че ние сме домакин за кандидата през целия им ден в Airbnb. Всички знаем, че интервютата могат да бъдат стресиращи, така че гарантираме, че кандидатът се чувства така, както принадлежи тук от началото до края.\nТака че, ако търсите нов дом, координаторите са и новите съседи, които ви посрещат в квартала, с чиния, пълна с бисквитки.\nПодобно на други технологични компании, средните дни за интервю в Airbnb варират от четири до шест часа. В хода на процеса кандидатите се срещат с около пет до седем души (това може да бъде повече или по-малко, в зависимост от нивото или потенциалната роля на кандидата). Както можете да се досетите само по числата, има голяма вероятност за конфликти ежедневно. Можете да мислите за набиране на координатори като пожарникари - ние гарантираме, че кандидатът никога не вижда какъвто и да е потенциален хаос, случващ се зад кулисите, в опит да направи деня на интервюто си възможно най-безпроблемен.\nКакви са характеристиките на успешния координатор за набиране на персонал?\nСтреснали сме и бързаме на крака\nТрябва да се търкаляме с ударите. Може да отнеме много работа, но винаги намираме начин да съставим график за интервю.\nНие сме най-добрите решения на проблемите.\nОбичаме да мислим за ролята си като да съберем сложен пъзел - но такъв, където парчетата на пъзела могат да променят формата си в миг на око.\nНе оставяме тежките моменти от нашия ден да стигнат до нас. Виждаме светлата страна на всяка ситуация.\nНие сме организирани.\nЗнаем как да балансираме работния си ден, за да се справим с големия обем заявки.\nПовече от всичко ние сме най-добрият домакин.\nНие караме всеки кандидат да се чувства така, както той принадлежи тук. Всеки кандидат е различен и наша работа е да четем ситуацията и да реагираме активно на нуждите на кандидата. Някои кандидати са изключително изходящи и искат да разговарят с нас възможно най-дълго. Други кандидати са изнервени от интервюто пред тях ден и просто искат да започнат. Нашата работа е да направим кандидата удобен и подготвен за техните интервюта, въз основа на 15-минутното взаимодействие, което имаме с тях в началото на деня им.\nНие сме лицето на наемането на работа в останалата част от компанията.\nНие ни задават всеки въпрос под слънцето, защото всеки ден си взаимодействаме с интервюиращи, кандидати и многофункционални партньори. Тези взаимодействия ни позволяват да научим не само за наемането на персонал, но и за бизнеса като цяло.\nДен в живота на Airbnb RC\nСега, когато имате по-добро разбиране за това, което е необходимо да бъдете РК и знаете малко повече за това, което правим, ето един поглед на типичния ден за RC в Airbnb:\n8:30 ч., Вие сте на път за офиса и получавате съобщение от интервюиран, който сте планирали, че те не могат да направят интервюто си в 10:00 часа. Точно така - имате час и половина, за да намерите заместител. Но това не е всичко, което продължавате днес: имате трима кандидати, които идват в офиса всички в рамките на час един след друг и планирате заявки във входящата си поща от снощи също. (Cue паникьосване с клавиши ...)\nЗапочвате да проверявате календари и съобщения на възможно най-много хора с надеждата да попълните този слот, докато печатате графици, създавате стаи за интервюта и предоставяте на другите ви кандидати обиколки на офиса. О, и не забравяйте новите заявки за планиране, продължете да се търкалят във входящата ви поща от Recruiters и Sourcers! Ако никой не може да запълни точно този интервал от време, вие правите каквото можете, за да преместите други пъти за интервю, за да си купите време за намиране на замяна. Десет минути преди да се започне интервюто, друг интервюиращ ви съобщава, че може да ви помогне и, бум, сутринта ви е спасен!\nСега намерихте заместител. (Phew!) Време е да започнете тези заявки за планиране! Но не забравяйте, на всеки 30–45 минути ще трябва да проверявате кандидата си, за да видите как се справят и да се уверите, че следващият интервюист пристигне навреме.\nПонякога има предизвикателни ситуации, които възникват през ден на интервю:\nВашият домакин на обяд не се показва, така че вие сами отвеждате кандидата на обяд.\nНаближава 10 минути до интервюто и кандидатът ви уведомява, че интервюиращият никога не се е появил.\nПолучавате поредната анулиране на интервюиращия и трябва да намерите заместител за по-късно следобед.\nИма и страхотни потенциални ситуации:\nВ крайна сметка разговаряте с кандидата за цялата им 15-минутна почивка за невероятния Airbnb, в който останаха по време на пътуването си до Исландия. (Резултат! Препоръки за пътуване!)\nРазбирате, че са работили с вашия приятел от колежа и са обвързали това. (Какъв малък свят!)\nТе са толкова развълнувани от офиса и компанията, че буквално стопява сърцето ти. (Честит вик!)\nКакто можете да видите, по-трудните моменти са балансирани от невероятните взаимодействия, които се случват през целия ден. Взимането на кандидат на обяд може да отнеме време от насрочването на график, но вие можете да се запознаете с някой нов и да помогнете на опита им да стане тук най-доброто, което може да бъде. Намирането на замяна означава, че можете да взаимодействате с интервюиращ, с когото може би не сте имали шанса да работите преди това, и те ви отнемат с готовността да ви помогнат, когато времето се стегне.\nРезултатът си заслужава усилията\nНашият екип за набиране на координати нараства, за да се адаптира към непрекъснато променящите се нужди на бизнеса. Ето защо, ние постоянно тренираме нови съотборници за планирането на нуждите на различните екипи. Не е рядкост нито един РК тук да е подкрепял рекрутери и източници от дизайн, наука за данни, продукт, фондация и инженеринг в някакъв момент от мандата си на Airbnb.\nДори и с натоварения характер на нашата работа, нашият екип остана изключително близък. Ние сме голям, но плътно сплетен екип, който е готов да скочи навсякъде и където е необходимо. Освен невероятния екип на RC, ние също така успяваме да изградим невероятни партньорства с Recruiters и Sourcers, които поддържаме. Ако има нещо, към което сте страстен, те ви насърчават да предприемате проекти. Също така постоянно споделяме идеи и съвети, които ни помагат да бъдем по-ефективни.\nОсвен това получаваме невероятни отношения с екипа за интервю. Интервюиращите се грижат за опита на кандидата и са страхотни партньори за набиране на персонал. Ако техният календар позволява, интервюиращите се активизират във времена на криза и знаем, че в 99% от случаите някой ще може да премине вместо нас. Знаем също, че когато отпуснем нашите кандидати с техните интервюиращи, те ще бъдат домакини от невероятни хора, които всеки ден отстъпват мисията.\nДа, нашите работни места могат да бъдат стресиращи, но те също са изключително полезни. Не само се запознавате с толкова много различни екипи и хора в компанията, но и се срещате с кандидати от цял свят, от всяка стъпка на живота. Няма по-голямо чувство от това да видите кандидата, когото подкрепихте да се разхождате из офиса месец по-късно. Да видите как светят очите им, когато видят познато лице и знаят, че трябва да бъдете част от пътуването им, е нещо, което ще остане с вас извън времето ви като RC.\nКакво можете да вземете на която и да е работа\nДа си RC в Airbnb те научава на много повече от просто набиране. Можете да популяризирате умения, които насаждат принадлежност във всички аспекти на вашата работа и които се вписват във вашия живот и извън работата. Бъдете домакин винаги и където можете. В следващата си среща как можете да накарате някой да се почувства, че принадлежи? Може би е окуражаващо някой да изрази новата си идея. Може би слушате напълно колегата си, преди да скочите, за да дадете съвет. Удивителното е, че всички се справяме по-добре, когато всички чувстваме, че принадлежим.\nКелси Волф е координатор по набиране на екип на Airbnb за M&A. Тя се радва на подробен списък със задачи, говори за котки и получава препоръки за храна. кандидати.\nAirbnb Recruiting съчетава стратегия и партньорство с автентичност и гостоприемство, за да намери и наеме най-голямото предимство на Airbnb - своите хора. Като пазители на културата и лице на марката за заетост, ние се отнасяме към всеки кандидат като към гост, достоен за магическо преживяване.\nНай-добрият вид книгиТова е най-добрият НАЙ-ДОБРИЯ съвет, който мога да дам начинаещи писателиУправление на: 7 най-добри практики за ръководство на шефаРЕКЛАМА НА НАЙ-ДОБРЕТОFu * k Harvey Weinsteins: Да обичаме безстрашно е най-доброто ни отмъщение


Общинският съвет актуализира бюджет '2010 | Община Балчик\nОбщинският съвет актуализира бюджет '2010\nОбщинският съвет на Балчик прие отчета за касовото изпълнение на бюджета на община Балчик за първите 6 месеца на годината. Успоредно с това общинските съветници одобриха предложената от кмета Николай Ангелов актуализация на бюджета.\nКъм 30 юни 2010 коригираният бюджет е бил в размер на 22 263 523 лева. За отчетния период касовото изпълнение на бюджета в приходната и разходната си част е 10 262 469 лева.\nВ изложението си пред съветниците кметът подчерта, че всички направени корекции се изразяват в намаление на първоначално приетия бюджет. Не са извършени обаче корекции във функциите „Отбрана и сигурност”, „Образование” и „Социални дейности”.\nНамаляват се капиталовите разходи с общо 56 200 лева, в т.ч. за четвъртокласната пътна мрежа с 37 400 лева и целеви ремонти с 18 800лв.\nВ увеличение на приходите за местни дейности е заложен кредитът от 8 милиона лева, от който се предвижда да се усвоят 2 милиона. Останалите пари ще останат като салдо по сметката.\nОчакваният спад на собствените приходи се отразява със занижение с по 500 хиляди лева на парите от придобиване и продажба на земя.\nАктуализацията на бюджета засегна и общата сума за културната програма, която, занижена с 65 000, става 593 900 лева.\nПо предложение на кмета Николай Ангелов от заложените един милион лева за реконструкция на стадиона в Балчик 300 000 лева ще бъдат пренасочени към финансиране на местната болница.


Системи 3 x 63 и 6 x 63 - Как да надхитрим казиното - полезни съвети за играчите на рулетка\nСистеми 3 x 63 и 6 x 63\nНе отдавна играчът M.H. ми изпрати системата 63, играна на 3, съответно 6 дузини. Подобрение, което заинтересува не само мен, но много други играчи. След като го публикувах, получих няколко имейла от играчи, че системата 3x63, съответно 6x63, не им е напълно ясна и молят за по-подробно обяснение. Като се има предвид, че могат да се очакват и още подобни молби, реших да отделя повече място на този метод и да го класифицирам като самостоятелна система. За по-прегледно и разбираемо, реших да илюстрирам начина на игра с един прост пример, игран в Efbet:\nПърво, както подобава, цитирам оригиналния имейл от автора на подобрението, играчът M.H:\nИзпробвах системата 6 x 63 в Efbet пробно, там имате достатъчно време да си изчислите всичко на спокойствие, да си проверите изчисленията и чак след това да стартирате завъртането. Не съм намерил нито една слабост, в продължение на много часове на игра 3x63 на колони максималния залог е бил 2 x 81 + 2 = 164 жетона. Определено ви препоръчвам да си приготвите нещо за писане, в казиното най-полезна е предварително приготвена таблица за попълване.\n... толкова от играча M.H. А сега нека проследим целият процес чрез един прост пример ...\nЗа да разберем играта е важно да проумеем, че един вид играем системата 63 на всеки\n2 дузини поотделно, тоест играем веднъж на I и II дузина, втори път на I и III дузина\nи трети път на II и III дузина.\nЗапочваме играта със следните залози: 1 жетон на I и II дузина, 1 жетон на I и III дузина\nи 1 на II и III дузина.\nТова е много важно за по-доброто разбиране на изчисленията в играта.\nКонкретния вид и разположение на залозите ни показва таблицата по-долу:\nДузина Стойност на залозите на отделните дузини\nI и II дузина I и III дузина II и III дузина Общо заложено\nОбщо състояние: 5000\nПада числото 6, I дузина, така че ситуацията изглежда по следния начин:\n– печелим залагането на I и II дузина, залозите в следващото завъртане остават същите;\n– печелим залагането на I и III дузина, залозите в следващото завъртане остават същите;\n– губим залагането на II и III дузина, повишаваме залога на 3 жетона на всяка от двете дузини.\nПада числото 29, III дузина, така че:\n– губим залагането на I и II дузина, повишаваме залога на 3 жетона на всяка от\n– печелим залагането на II и III дузина, връщаме залога на първоначалния 1 жетон на\nвсяка от двете дузини.\nОбщо състояние: 5002\nПада числото 13, II дузина, така че:\n– печелим залагането на I и II дузина, връщаме залога на първоначалния – 1 жетон/дузина;\n– губим залагането на I и III дузина, повишаваме залога на 3 жетона/дузина;\n– печелим залагането на II и III дузина, залогът остава първоначалния.\nОбщо състояние: 5004\nПада числото 30, III дузина, така че:\n– губим залагането на I и II дузина, повишаваме залога на 3 жетона/дузина;\n– печелим залагането на I и III дузина, връщаме залога на 1 жетон/дузина;\nОбщо състояние: 5006\nПада числото 23, II дузина, така че:\nОбщо състояние: 5008\nПада числото 15, II дузина, така че:\n– печелим залагането на I и II дузина, залогът остава първоначалния;\n– губим залагането на I и III дузина, повишаваме залога на 9 жетона/дузина;\nПада числото 12, I дузина, така че:\n– печелим залагането на I и III дузина, връщаме залога на първоначалния;\n– губим залагането на II a III дузина, повишаваме залога на 3 жетона/дузина.\nОбщо състояние: 5012\nПада числото 11, I дузина, така че:\n– печелим залагането на I и III дузина, залогът остава първоначалния;\n– губим залагането на II и III дузина, повишаваме залога на 9 жетона/дузина.\nПада числото 0, което не е от никоя дузина, така че:\n– губим залагането на II и III дузина, повишаваме залога на 27 жетона/дузина.\nОбщо състояние: 4986\nПада числото 28, III дузина, така че:\n– губим залагането на I и II дузина, повишаваме залога на 9 жетона/дузина;\n– печелим залагането на I и III дузина, връщаме залога на първоначалния 1 жетон/дузина;\n– печелим залагането на II и III дузина, връщаме залога на първоначалния 1 жетон/дузина.\nОбщо състояние: 5010\n– губим залагането на I и II дузина, повишаваме залога на 27 жетона/дузина;\n– печелим залагането на I и III дузина, залога остава първоначалния 1 жетон/дузина;\n– печелим залагането на II и III дузина, залога остава първоначалния 1 жетон/дузина.\nОбщо състояние: 4994\nПада числото 16, II дузина, така че:\n– печелим залагането на I и II дузина, залога се връща към първоначалния 1 жетон/дузина;\nАко желаем да продължим в играта, таблицата би изглеждала така:\nОбщо състояние: 5020\nНай-вероятно играта би си запазила още дълго време балансирания\nхарактер, който ни е демонстрирала досега. Играейки спокойно, без особени\nпроблеми сме спечелили 20 жетона. Единственото, което от време на време\nе усложнявало играта, е нулата и по-честото повтаряне на една дузина.\nА системата 6 x 63?\nКакто всеки играч се досеща, споменатата система се нарича 3 x 63, тъй като представлява системата 63 на 3 дузини. Като има предвид, че рулетката има 6 дузини (ако смятаме колоните също за дузини), лесно можем да играем горепосочената система, не само на 3 дузини, но и на 3 колони едновременно. Играем по абсолютно същия начин, с това допълнение, че включваме и тези 3 колони. Освен че следим от коя дузина е числото, което току-що се е паднало, също така преценяваме към коя колона принадлежи. Съответно залагаме едновременно и на тази колона.\nЗа ваше улеснение прилагам пример от игра на френска рулетка в Efbet. Предполагам, че всеки играч знае как се залага на дузини и колони, но дори да не е така, и начинаещ лесно ще го разбере от илюстрацията. Поставил съм сини жетони на 3-те "класически" дузини и червени на 3-те колони. Прилагайки системата 6 х 63, всъщност покриваме все едни и същи 6 полета на платното, като променяме само стойностите на жетоните по описания по-горе начин.\nСистемите 3 x 63 и 6 x 63 са много спокойни, балансирани системи. Това обаче не означава, че можете да играете неподготвени. Като се вижда от примера, правилното изчисляване и подготвяне на залозите в следващото завъртане може да отнеме доста време, особено докато свикнете да използвате тези системи. Също не бива да подценявате достатъчното количество капитал. Все пак, играете едновременно 6 отделни игри! Би било много жалко да изгубите капитал, само защото в бързината сте поставили своите жетони върху погрешно място на платното. Също така, би било жалко да изгубите капитал, само защото нямате достатъчно жетони, за да издържите по-дълга серия.\nЗатова ви препоръчвам, както обикновено, да отделите време и първо да изпробвате системата на спокойствие, естествено без да залагате пари. При истинската игра е добре да изберете казино, което ви позволява всичко да изчислите на спокойствие, да сложите залога на правилното място върху платното и чак тогава да стартирате завъртането – това е възможно напр. в Efbet или Casino Euro. Но и при балансирани системи от този тип трябва да се предпазвате от ефектите на математическото предимство на рулетката. Затова е добре да си определите лимити за печалба и загуба и след достигането им да напуснете играта или да преминете на друга система.


Търговци на бира смятат, че бандеролът би оскъпил пивото с малко, но ще увеличи чакането по акцизните складове с много.\nОчаквано, акцизът върху бездимните цигари става 40% от този на обикновените от първи октомври\n23 юли 2018 15:15 2900 прочитания\nГЕРБ се отказва от първоначалната си идея бира в кенове над 5 л да бъде облепяна с бандерол. Това се вижда от предложения за промени между двете четения на Закона за акцизите и данъчните складове с вносител председателя на бюджетната комисия в парламента Менда Стоянова. Тя е и основният двигател на първоначалните промени в ресорното законодателство. Те предвиждаха акцизът върху бездимните цигари да се изравни с този на обикновените. След като идеята предизвика широко обществено недоволство, управляващите се споразумяха косвеният данък да се увеличи до 40% от този на конвенционалните цигари от 1 октомври.\nПо програма проектът трябва да мине на второ четене в бюджетна комисия във вторник. Тя е и водеща, което означава, че има всички шансове промените да бъдат гласувани в зала, преди депутатите да излязат в лятна ваканция.\nИдеята кеновете над 5 л да се облепят с бандероли целеше по-голям контрол. Тя се подкрепя и от Министерството на финансите, става ясно от становище на ведомството, изпратено до бюджетната комисия.\nТърговци на бира коментираха, че подобна мярка ще оскъпи пивото с малко, но ще увеличи чакането по акцизните складове с много.\nЯвно все пак е надделяло мнението, че към момента това не е нужно. От сайта на парламента се вижда, че Менда Стоянова е внесла предложения за промени между двете четения, с които предлага частта за бирата да отпадне. Предвид че тя е председател на водещата комисия и е от ГЕРБ, вероятно предложението й ще получи подкрепа и при гласуване в комисия и зала.\nОблагането на бездимните цигари\nПак Стоянова заедно с група депутати от ГЕРБ и "Обединени патриоти" предлага бездмините цигари да продължат да се облагат като рязан тютюн. Ставката обаче ще е по-висока – вместо 152 лв. на кг тя ще стане 233 лв. на килограм (ръст от 53%). Това означава, че акцизът на кутия бездимни цигари ще се увеличи от 93 стотинки в момента на близо 1.43 лв. за кутия. Така крайната цена на една кутия ще се увеличи на над 6 лева при 5.50 лв. в момента. Увеличението съответства на 40% от акциза на конвенционалните цигари.\nПредложението за промяна за ставката, с която се облагат бездимните продукти за пушене, не е изненада. Още преди няколко седмици управляващите се разбраха за това след бурна обществена реакция срещу първоначалната идея стиковете за IQOS да се облагат като класическите цигари, което означаваше почти четири пъти по-висока ставка.\nПри първо четене на проекта Стоянова обясни, че на пазара тепърва ще навлизат нови продукти от този клас, а някои от тях не могат да бъдат облагани на бройка, защото са в капсули и различни опаковки. Затова управляващите са се спрели на облагането в останалите европейски страни, което е на база на съдържанието на тютюн в бездимното изделие.\nувеличи бюджетна комисия комисия цигари бира IQOS ГЕРБ\n''zms15783'' 19:48, 23 юли 18, Неутрално\nПрочетох по центъра, че бирата лекувала.\nПоне е ефтина.


Деяния 19 ERV-BG - Павел в Ефес - Докато - Bible Gateway\nДеяния 19 Bulgarian New Testament: Easy-to-Read Version (ERV-BG)\n19 Докато Аполос беше в Коринт, Павел пристигна в Ефес, като по пътя посети някои места. В Ефес той намери няколко последователи на Исус 2 и ги попита: „Получихте ли Святия Дух, когато повярвахте?“\n„Не сме и чували за Свят Дух“ – отговориха му те.\n3 Павел ги попита: „Тогава какво кръщение приехте?“\n„Йоановото“ – отговориха те.\n4 Павел каза: „Йоан проповядваше кръщение, което води до покаяние, [a] и казваше на хората да вярват в Онзи, който идва след него. Този човек е Исус.“\n5 Като чуха това, те се кръстиха [b] в името на Господ Исус. 6 Тогава Павел положи ръцете си [c] върху тях и Святият Дух дойде върху тях. Те започнаха да говорят на различни езици и да пророкуват. 7 Бяха общо около дванадесет мъже.\n8 Павел отиде в синагогата [d] и смело заговори. Той спореше с юдеите и ги убеждаваше относно Божието царство в продължение на три месеца. 9 Но някои от тях упорстваха и отказваха да повярват, като хулеха пред народа Пътя. [e] Тогава Павел ги остави и отведе последователите на Исус от синагогата. Той отиде в училището на Тиран, където говореше всеки ден. 10 Това продължи две години, така че всички юдеи и езичници [f] в Азия [g] чуха Господното слово.\n11 Чрез ръцете на Павел Бог извърши изключителни чудеса. 12 Някои хора отнасяха със себе си носни кърпи и престилки, които Павел беше използвал, слагаха ги върху болните, те оздравяваха и злите духове ги напускаха.\n13 Някои юдеи също обикаляха из околностите и прогонваха зли духове. Те се опитваха да използват името на Господ Исус, за да прогонват вселилите се в хората демони, като казваха: „В името на Исус, когото Павел проповядва, ви заповядвам да излезете!“ 14 Един юдейски първосвещеник на име Скева имаше седем сина, които правеха това.\n15 Но веднъж един зъл дух им каза: „Исус познавам и за Павел зная, но вие кои сте?“\n16 Тогава човекът, който беше обладан от злия дух, скочи върху тях, надви ги и разкъса дрехите им. Те избягаха от онази къща голи и ранени.\n17 Когато това се разчу сред юдеите и гърците, живеещи в Ефес, всички бяха обзети от страх, а името на Господ Исус се почиташе още повече. 18 Много от повярвалите идваха да се изповядват и открито признаваха греховете си. 19 Много от онези, които се занимаваха с магии, събираха книгите си и ги изгаряха пред всички. Когато пресметнаха цената им, тя се оказа петдесет хиляди сребърни монети. [h] 20 По този мощен начин словото на Господа все повече се разпространяваше и убедително влияше върху все повече хора.\nПавел планира пътуване\n21 След всички тези събития Павел реши да замине за Ерусалим, минавайки през Македония и Ахая. [i] Той си каза: „След като отида там, трябва да посетя и Рим.“ 22 Павел изпрати в Македония двама от своите помощници – Тимотей и Ераст, а самият той остана още малко в Азия. [j]\nВълнения в Ефес\n23 По това време в Ефес настъпи голям смут заради Пътя. [k] Ето как се случи всичко: 24 В Ефес имаше един майстор на сребърни изделия на име Димитрий, който правеше сребърни фигурки, изобразяващи храма на богинята Артемида. Това носеше немалка печалба на занаятчиите, които ги изработваха. 25 Димитрий събра тези занаятчии и други работници със сродни занаяти и им каза: „Мъже, знаете, че получаваме добри пари от тази работа. 26 Виждате и чувате, че не само в Ефес, но и в почти цяла Азия [l] този човек Павел е убедил и променил много хора, като им казва, че боговете, направени от човешка ръка, не са истински богове. 27 Има опасност не само занаятът ни да се компрометира, но и храмът на великата богиня Артемида да изгуби своето значение и да бъде отнето величието на тази богиня, на която се покланят всички в Азия и в целия свят.“\n28 Като чуха това, хората се разгневиха и закрещяха: „Велика е Артемида, богинята на Ефес!“ 29 В града настъпи суматоха. Тълпата се втурна в театъра, влачейки след себе си двама от спътниците на Павел – македонците Гай и Аристарх. 30 Павел искаше да влезе и говори на хората, но последователите го възпряха. 31 Някои от управниците на провинция Азия, които бяха приятели на Павел, му пратиха послание, умолявайки го да не рискува да ходи в театъра.\n32 В събранието цареше хаос: едни крещяха едно, други – друго, а и повечето не знаеха защо са се събрали. 33 Юдеите избутаха напред един човек на име Александър, когото различни хора от тълпата съветваха какво да каже. Той махна с ръка за мълчание и искаше да обясни на народа за какво става въпрос. 34 Но щом разбраха, че е юдеин, всички закрещяха в хор и около два часа викаха: „Велика е Артемида, богинята на Ефес!“\n35 Градският чиновник усмири тълпата и каза: „Жители на Ефес! Нима има някой в света, който да не знае, че град Ефес е пазител на храма на великата Артемида и на свещения камък, [m] паднал от небето? 36 Щом това е неоспоримо, бъдете спокойни и не вършете необмислени неща. 37 Довели сте тук тези хора, които нито са ограбили храм, нито са похулили нашата богиня. 38 Ако Димитрий и занаятчиите с него имат оплаквания срещу някого, то съдилищата са отворени, а там има и проконсули – нека кажат обвиненията си пред съда. 39 Ако имате други въпроси за разглеждане, направете това пред редовното събрание. 40 А сега има опасност да бъдем обвинени в бунт заради днешния случай, защото не можем да предложим нито една причина, с която да оправдаем тази безредица.“ 41 След като каза това, той разпусна събранието.\nДеяния 19:4 + покаяние Гръцка дума, която изразява радикална промяна на човешкия мироглед. Това включва критично осмисляне на миналото и решителна смяна на посоката за в бъдеще.\nДеяния 19:5 + кръщавам Гръцка дума, която означава „потапям или погребвам някого или нещо във вода за кратко време“.\nДеяния 19:6 + полагам ръце Полагането на ръце се използва за излекуване, за предаване на духовна дарба, за назначаване в служение или просто за благославяне.\nДеяния 19:8 + синагога Място, където юдеите се събират за молитва, изучаване на Писанията и други обществени срещи.\nДеяния 19:9 + Пътят Термин, който ранните последователи на Исус използват, за да представят движението си като новия път за живот или пътя към спасението.\nДеяния 19:10 + езичници По онова време евреите наричат всички останали хора езичници.\nДеяния 19:10 + Азия Западната част на Мала Азия.\nДеяния 19:19 сребърни монети Вероятно драхми. Една монета се равнява на дневната надница на работниците.\nДеяния 19:21 + Ахая Южната част на Гърция, където се намира Коринт.\nДеяния 19:22 + Азия Западната част на Мала Азия.\nДеяния 19:23 + Пътят Термин, който ранните последователи на Исус използват, за да представят движението си като новия път за живот или пътя към спасението.\nДеяния 19:26 + Азия Западната част на Мала Азия.\nДеяния 19:35 свещения камък Вероятно метеорит или камък, на който хората са се покланяли, тъй като са го оприличавали на богинята.


Трапеза с цветовете на дъгата | CredoWeb\nПлодовете и зеленчуците с ярки цветове съдържат най-много антиоксиданти, които предпазват организма от вредните свободни радикали /нестабилни молекули, подкопаващи дълготрайно здравето/. Тези радикали вредят и на колагенните фибри, които придават еластичност на кожата.\nТака че е много важно да се се ядат плодове и зеленчуци с различни цветове – червени, оранжеви, жълти, сини, лилави.\nКаква е ползата от различните пигменти, които оцветяват плодовете и зеленчуците?\nЧервените чушки, доматите, черешите и ягодите са богати на антиоксиданта ликопен, който забавя стареенето, подобрява имунната система и пази от слънчеви изгаряния. Известно е, че когато доматите преминат топлинна обработка, ликопенът в тях се усвоява по-лесно от организма. Затова не се притеснявайте, когато употребявате домати във вид на консерва.\nЖълтите чушки, бананите, нектарините и сладката царевица са богат източник на бета-криптотанксин - фитохимикал, който предпазва от сърдечни болести и помага за междуклетъчната обмяна на витамини и минерали.\nЗелените ябълки, спанакът, зелето /във всичките му разновидности/, крушите са добър източник на лутеин – каротеноид, който е полезен за очите и за еластичността и хидратацията на кожата. Авокадото и листните зеленчуци са богати и на витамин Е, който заздравява клетъчните мембрани и отлага появата на бръчки.\nВиолетовите патладжани, цвеклото, боровинките, гроздето и сливите съдържат антоцианидини - растителен пигмент, който заздравява кръвоносните съдове и предотвратява разпадането на колагена.\nантиоксиданти радикали плодове зеленчуци свободни